**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 498**

от заседание на Общинския съвет,

проведено на 27.05.2021 г., Прот. № 29

**ОТНОСНО:** Предоставяне за безвъзмездно ползване на търговско дружество „ЦЕНТЪР ЗА УПРАВЛЕНИЕ НА ОТПАДЪЦИ“ ЕООД (ЕИК 204704655) на движими вещи, собственост на Община Свищов

На основание чл. 21, ал. 1, т. 8 и ал. 2 от Закона за местното самоуправление и местната администрация (ЗМСМА), чл. 8, ал. 1 и ал. 2, чл. 34 ал. 4, във връзка с чл. 39, ал. 4 от Закона за общинската собственост (ЗОС), чл. 25 и чл. 54 от Наредба за реда за придобиване, управление и разпореждане със собствеността на Община Свищов (НРПУРСОС) и предложение с Вх. № 925/20.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. ДАВА СЪГЛАСИЕ да бъдат предоставени за безвъзмездно ползване, за срок от 5 години, на „Център за управление на отпадъци“ ЕООД, както следва:

1. Специален автомобил „МАН Ф 07“ с регистрационен номер ВТ4053ВА, цвят: оранжев/бял, номер на шаси: WMAF071848M160828;

2. Специален автомобил „МЕРЦЕДЕС 2422 Л“ с регистрационен номер ВТ1373ВТ, цвят: оранжев, номер на шаси: WDB65441815944654;

3. Мобилен шредер за претрошаване на едрогабаритни отпадъци марка „ARJES“, модел „Impaktor 250 Evo“, сериен № 597,

при следните задължителни условия:

• да управлява и извършва действия по експлоатация на предоставените движими вещи, като ги ползва по основното им предназначение;

• да поддържа предоставените движими вещи в техническа изправност, да ги подготвя и извършва технически прегледи, да ги застрахова, да заплаща необходимите данъци и такси от името на собственика;

• да извършва необходимия текущ ремонт на предоставените движими вещи за своя сметка, като всички подобрения върху същите остават в полза и собственост на Община Свищов, без да бъдат заплащани след изтичане на срока, за който са предоставени;

• дружеството няма право да се разпорежда с предоставените движими вещи и да ги обременява с тежести.

II. УПЪЛНОМОЩАВА Кмета на Община Свищов да предприеме всички правни и фактически действия, като подписва всички необходими документи в изпълнение на настоящото решение.

**МОТИВИ:** Във връзка с отчитане промяната в предмета на дейност на правоприемника на „Комунално строителство и поддръжка“ ЕООД – „Център за управление на отпадъци“ ЕООД (предмет на дейност: „изграждане и опериране на площадки за събиране, временно съхранение и оползотворяване на строителни отпадъци, организиране на площадки за претоварване на битови отпадъци, зелена маса и клони на територията на община Свищов, транспортиране на отпадъци (неопасни), както и други дейности, незабранени от закона“), Община Свищов е придобила в собственост два броя специализирани автомобили за извозване на отпадъци и един брой мобилен шредер за претрошаване на едрогабаритни отпадъци. Същите са закупени целево за покриване на необходимостта от специализирано оборудване за оперативната дейност на „Център за управление на отпадъци“ ЕООД. Посоченото е и основен мотив за вземане на решение от Общински съвет – Свищов за предоставянето им за безвъзмездно ползване на общинското дружество.

В заседанието участват 28 общински съветници.

Гласували “За” – 24, “Против” – няма и “Въздържали се” – 3. Не участва – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/